تحریر المقال فی آداب واحکام وافوئد یحتاج الیھا مؤدبو الاطفال

تحریر المقال فی آداب وأحكام وفوائد يحتاج إليها مؤدبو الاطفال امام ابن حجر ہیتمی مكی (وفات 974ھ) کی تصنیف ہے۔ یہ تعلیم و تربیت کے موضوع پر ایک نایاب اور عمدہ کتاب ہے، جسے اس موضوع پر لکھی گئی بہترین کتب میں شمار کیا جاتا ہے۔ اس میں مختلف پہلوؤں پر روشنی ڈالی گئی ہے جو بالخصوص اساتذہ کے لیے ہدایات اور تنبیہات ہیں اور بالعموم طلبۂ علم کے لیے مفید ہیں۔ یہ کتاب اپنی نوعیت میں منفرد ہے۔

امام ابن حجر ہیتمی نے اسے ایک ایسے قاضی کے سوالات کے جواب میں تحریر کیا جو اپنے منصبِ قضا کو ورع اور تقویٰ کی وجہ سے چھوڑ چکا تھا اور اسے ایک موقوفہ مکتب میں یتیم بچوں کو تعلیم دینے کی ذمہ داری پیش کی گئی تھی۔مقدمة كتاب تحرير المقال، تحقيق محمد سهيل الدبس، ص8

ابن حجر ہیتمی کتاب کے مقدمے میں لکھتے ہیں:تحرير المقال، ابن حجر الهيتمي، ص15

"بعض بچوں کے مؤدب (معلم) نے جمادی الاول 957ھ میں مشکل سوالات پیش کیے، جن کے جوابات دینا ناگزیر تھا۔ جب میں نے جواب لکھنا چاہا تو بات طویل ہو گئی اور ایسے مقدمات و دلائل کی ضرورت پیش آئی جو واضح برہان اور دقیق نظر پر مبنی تھے۔ جب یہ مکمل ہو گئے اور لغویات و بے معنی طوالت سے پاک ہو گئے، نیز ان میں متقدمین و متأخرین کے تحقیقی مباحث کو شامل کر لیا گیا، تو یہ بات مجھ پر غالب آئی کہ اسے ایک لطیف اور شریف تالیف کی شکل دے دوں، جو متقین کی آنکھوں کی ٹھنڈک ہو اور مؤمنین کے دلوں کے لیے سہارا بنے۔
پس میں نے اللہ تعالیٰ سے خیر کی دعا کی اور اس میں مزید فوائد کا اضافہ کیا تاکہ اس سے رجوع کرنے والا ٹھوکر سے بچ جائے۔ میں نے اس کا نام رکھا: "تحریر المقال في آداب وأحكام وفوائد يحتاج إليها مؤدبو الأطفال"۔ اور اسے سات مقاصد اور ایک خاتمہ پر مرتب کیا۔"
 کتاب کے ابواب و اقسام 
مقصد الأول: قرآن کے اہل کی فضیلت پر دلالت کرنے والی احادیث

مقصد الثانی: قرآن کے معلمین اور متعلمین کی فضیلت میں وارد بعض احادیث

مقصد الثالث: قرآن کی تعلیم اور اس سے رقیہ پر اجرت لینے کے جواز پر دلالت کرنے والی احادیث

مقصد الرابع: قرآن کی تعلیم پر اجرت لینے کے عدم جواز پر دلالت کرنے والی احادیث

مقصد الخامس: پچھلی دونوں قسم کی احادیث کے درمیان علما کے اختلاف کا بیان

مقصد السادس: معلم کو لڑکوں (امردان) کی طرف نظر ڈالنے سے باز رکھنے کی تنبیہ

مقصد السابع: وہ سوالات اور جوابات جو اس تصنیف کا اصل سبب ہیں

 حوالہ جات 

زمرہ:تصنیفات ابن حجر ہیتمی
زمرہ:شافعی فقہ کی کتابیں